Document ID: /roh_data/filtered/fineweb-2-filterrobots_roh.jsonl.gz/23990

Sco quai ch’il Center da Sanadad Savognin SA scriva en ina communicaziun, haja la radunanza generala dals 9 da zercladur approvà il rapport da gestiun ed il rapport da gestiun 2015. Il retgav da gestiun munta a 11’591’378 francs, ed è cun quai 2.3% pli aut che l’onn avant. L’agen chapital è s’augmentà per 1’440’162 francs sin 8’520’558 francs. Quest bun resultat saja tranter auter vegnì cuntanschì entras in’annullaziun da la rata da basa da DRG, scriva il Center da Sanadad Savognin.
Pli grond emploiader da la regiun
Per l'ospital e la chasa d’attempads a Savognin lavuran actualmain radund 125 persunas cun in pensum da 81.5 plazzas cumplainas. Cun quai è il Center da Sanadad Savognin SA il pli grond emploiader dal Surses.
RR novitads 06:00